# Az Első Törvény

### A Wikipédiából, a szabad lexikonból.

Az Első Törvény (First Law) Isaac Asimov egyik sci-fi novellája, amely 1956 októberében, a Fantastic Universe Science Fiction magazinban jelent meg. Magyarul a Robottörténetek című novelláskötetben olvasható. Néhány következetlenség miatt van, aki nem tartja az Alapítvány–Birodalom–Robot ciklus részének.

Figyelem: Itt a cselekmény részleteit vagy a végkifejletét is olvashatod.

## [szerkesztés] Történet

A novella gyakorlatilag Mike Donovan egy 2035-ös visszaemlékezése. A kocsmában üldögélve mesél társainak az Emma (MA) modellekről, amelyek közül az egyik nem engedelmeskedett az Első Törvénynek.

Épp a Szaturnusz egyik holdján, a Titánon végezte a feladatát a három robottal, amikor egy útjáról hazafelé menet hóviharba került. Viharban ott lehetetlen közlekedni, az MA robotokat direkt erre a célra fejlesztették ki. Donovan közelében azonban nem volt egy sem. Ekkor felbukkant előtte egy viharbébi (az egyetlen állat, ami eltűri a Titán életfeltételeit), ami ellen csak a fegyverével tudott harcolni. Már becélozta, amikor az MA–2 sorozatszámú robot felkapta az állatot és magával vitte, Donovant a viharban hagyva. A vihar fél óra múlva abbamaradt, így a férfi megmenekült, viszont rá kellett jönnie, a robot az Első Törvény betartása helyett inkább saját „gyermekét” védte. A sorozat robotjait szétszedték, de Donovanben egy életre megmaradt az emléke.

## [szerkesztés] Megjelenések

#### [szerkesztés] angol nyelven

1. Fantastic Universe, 1956. október
2. The Fantastic Universe Omnibus (Prentice-Hall, 1960)
3. The Rest of the Robots (Doubleday, 1964)
4. Eight Stories from The Rest of the Robots (Pyramid, 1966)
5. The Complete Robot (Doubleday, 1982)
6. The Robot Collection (Doubleday, 1983)

#### [szerkesztés] magyar nyelven

1. Vénusz #2, 1991. (ford.: Koltai Gábor, Az első törvény címmel)
2. Elanor #1, 1991. (ford.: Koltai Gábor, Az első törvény címmel)
3. Robottörténetek, I. kötet (Móra, 1993, ford.: Bihari György, Az első törvény címmel)
4. Isaac Asimov teljes Alapítvány-Birodalom-Robot Univerzuma, I. kötet (Szukits, 2001, ford.: Bihari György)

## [szerkesztés] Források

- Magyar nyelvű megjelenések
- Angol nyelvű megjelenések az ISFDB-től

Robottörténetek
Egy fiú legjobb barátja | Sally | Egy szép napon | Nézőpont | Gondolkozz! | Igaz szerelem | Az AL–76-os robot elkeveredik | Akaratlan diadal | Idegen a Paradicsomban | A fényvers | A fajvédő | Robbie | Gyülekező | Tükörkép | Botrány az ünnepségen | Az Első Törvény | Körbe-körbe | Logika | Fogd meg a nyulat! | Te hazug! | Tökéletes kiszolgálás | Lenny | Rabszolga | Az eltűnt robot | A kockázat | A csillagokba! | Bizonyíték | Az elkerülhető konfliktus | Női ösztön | …hogy engedelmességgel tartozol Neki | A két évszázados ember

A lap eredeti címe "http://hu.wikipedia.org../../../a/z/_/Az_Els%C5%91_T%C3%B6rv%C3%A9ny_d05b.html"

Kategória: Asimov-novellák

##### Views

- Szócikk
- Vitalap
- Aktuális változat

##### Keresés

##### Más nyelveken

- English